CELEX: 42006X1124(02)
Language: lt
Date: 1164326400000
Title: Jungtinių Tautų Organizacijos Europos ekonomikos komisijos (toliau – JTO/EEK, angl. UN/ECE) taisyklė Nr. 59. Vienodos keičiamųjų triukšmo slopinimo sistemų tvirtinimo nuostatos

24.11.2006   
            
            
               LT
            
            
               Europos Sąjungos oficialusis leidinys
            
            
               L 326/43
            
         Jungtinių Tautų Organizacijos Europos ekonomikos komisijos (toliau – JTO/EEK, angl. UN/ECE) taisyklė Nr. 59. Vienodos keičiamųjų triukšmo slopinimo sistemų tvirtinimo nuostatos
   1.   TAIKYMO SRITIS
   Šioje taisyklėje išdėstytos nuostatos, susijusios su triukšmo slopinimo sistemų arba jų sudedamųjų dalių, kurios turi būti įmontuojamos vieno arba keleto nurodytų tipų M1 ir N1
       (1) kategorijų variklinėse transporto priemonėse, kaip keičiamosios dalys, tvirtinimu.
   2.   APIBRĖŽTYS
   Šioje taisyklėje:
   
               2.1.
            
            
               Triukšmo slopinimo sistema – tai visas sudedamųjų dalių rinkinys, reikalingas mažinti variklinės transporto priemonės ir jos dujų išmetimo sistemos skleidžiamą triukšmą.
            
         
               2.2.
            
            
               Triukšmo slopinimo sistemos sudedamoji dalis – tai viena iš sudedamųjų dalių, kurios visos kartu sudaro dujų išmetimo sistemą (pvz., duslintuvas, plėtimosi indas, rezonatorius).
            
         
               2.3.
            
            
               Skirtingų tipų triukšmo slopinimo sistemos – tai triukšmo slopinimo sistemos, kurios skiriasi šiais svarbiais atžvilgiais:
            
         
               2.3.1.
            
            
               jų sudedamųjų dalių prekių pavadinimai arba ženklai yra skirtingi;
            
         
               2.3.2.
            
            
               sudedamąją dalį sudarančių medžiagų charakteristikos yra skirtingos arba sudedamosios dalys skiriasi forma, dydžiu; modifikacija dangos atžvilgiu (cinko danga, aliuminio danga ir kt.) nelaikoma tipo pakeitimu;
            
         
               2.3.3.
            
            
               jei bent vienos sudedamosios dalies veikimo principai yra skirtingi;
            
         
               2.3.4.
            
            
               jeigu jų sudedamosios dalys yra derinamos skirtingai.
            
         
               2.4.
            
            
               Keičiamoji triukšmo slopinimo sistema arba jos sudedamosios dalys – tai bet kuri pirmiau 2.1 pastraipoje apibrėžtos išmetimo sistemos dalis, skirta naudoti transporto priemonėje, išskyrus dalį, kuri yra sumontuota transporto priemonėje, kai ši pateikiama tipui tvirtinti pagal šią taisyklę.
            
         
               2.5.
            
            
               Keičiamosios triukšmo slopinimo sistemos arba jos sudedamųjų dalių patvirtinimas – tai visos triukšmo slopinimo sistemos, kurią galima pritaikyti vieno arba keleto tipų transporto priemonėse, arba jos dalies patvirtinimas, atsižvelgiant į jų triukšmo lygio apribojimą.
            
         
               2.6.
            
            
               Transporto priemonių tipas – tai kategorija variklinių transporto priemonių, nesiskiriančių šiais esminiais atžvilgiais:
            
         
               2.6.1.
            
            
               kėbulo forma ir sudedamosiomis medžiagomis (ypač variklio skyriumi ir jo garso slopinimo savybėmis);
            
         
               2.6.2.
            
            
               transporto priemonės ilgiu ir pločiu;
            
         
               2.6.3.
            
            
               variklio tipu (priverstinis uždegimas, uždegimas suspaudimu, dvitaktis arba keturtaktis, slankiojamasis arba sukamasis stūmoklis, cilindrų skaičius ir darbinis tūris, karbiuratorių skaičius, vožtuvų išdėstymas, didžiausia galia, atitinkamas variklio sūkių dažnis (sūkiai/min.) ir kt.);
            
         
               2.6.4.
            
            
               pavarų skaičiumi ir perdavimo skaičiumi, bendru transmisijos perdavimo skaičiumi;
            
         
               2.6.5.
            
            
               dujų išmetimo sistemų skaičiumi, tipu ir išdėstymu ir
            
         
               2.6.6.
            
            
               įsiurbimo sistemų skaičiumi, tipu ir išdėstymu.
            
         3.   TVIRTINIMO PARAIŠKA
   
               3.1.
            
            
               Keičiamosios triukšmo slopinimo sistemos arba jos sudedamųjų dalių tvirtinimo paraišką turi pateikti gamintojas arba jo įgaliotas atstovas.
            
         
               3.2.
            
            
               Ji pateikiama kartu su toliau nurodytais dokumentais (trimis egzemplioriais) ir šia informacija:
            
         
               3.2.1.
            
            
               transporto priemonės tipo (-ų), kuriame (kuriuose) bus įmontuojama sistema arba sudedamosios dalys, aprašas atsižvelgiant į pirmiau 2.6 pastraipoje nurodytus elementus. Turi būti apibrėžti variklio tipą ir transporto priemonės tipą nurodantys numeriai ir (arba) simboliai ir, jei būtina, transporto priemonės tipo patvirtinimo numeris;
            
         
               3.2.2.
            
            
               įrengtos triukšmo slopinimo sistemos aprašas, kuriame nurodoma santykinė kiekvienos iš sudedamųjų dalių padėtis, taip pat – įrengimo nurodymai;
            
         
               3.2.3.
            
            
               išsamūs kiekvienos sudedamosios dalies brėžiniai, kad būtų galima lengvai nustatyti tos dalies įmontavimo vietą ir atpažinti tą dalį, taip pat – naudotos medžiagos specifikacija.
            
         
               3.3.
            
            
               Patvirtinimo bandymus atliekančios techninės tarnybos prašymu triukšmo slopinimo sistemos gamintojas turi pateikti:
            
         
               3.3.1.
            
            
               du tvirtinti pateiktos sistemos arba sudedamųjų dalių pavyzdžius;
            
         
               3.3.2.
            
            
               originalios triukšmo slopinimo sistemos, kuri buvo įrengta transporto priemonėje pateikiant tvirtinti, pavyzdį;
            
         
               3.3.3.
            
            
               transporto priemonę, atitinkančią tipą, kuriam priklausančiose transporto priemonėse bus įmontuojama sistema; ši transporto priemonė, kai triukšmingumas matuojamas taisyklės Nr. 51 3 priedo 3.1 ir 3.2 pastraipose aprašytais metodais, turi atitikti šias sąlygas:
            
         
               3.3.3.1.
            
            
               važiuojančios transporto priemonės triukšmo lygis neturi viršyti ribos, taikomos tam tikrų transporto priemonių kategorijai tuo metu, kai buvo patvirtintas tipas, kuriam priklauso transporto priemonė; be to, triukšmo lygis neturi būti didesnis daugiau nei 3 dB(A) už nurodytą triukšmo lygį tvirtinant tipą, kuriam priklauso transporto priemonė;
            
         
               3.3.3.2.
            
            
               stovinčios transporto priemonės triukšmo lygis už standartinę vertę, nurodytą tvirtinant tipą, kuriam priklauso transporto priemonė; neturi būti didesnis daugiau nei 3 dB (A);
            
         
               3.3.4.
            
            
               atskiras variklis, kurio cilindrų darbinis tūris ir galia yra ne mažesni nei pirmiau nurodytos transporto priemonės.
            
         4.   ŽENKLINIMAS
   
               4.1.
            
            
               Ant kiekvienos keičiamosios triukšmo slopinimo sistemos sudedamosios dalies, išskyrus vamzdžius ir montavimo priedus, turi būti nurodytas:
            
         
               4.1.1.
            
            
               sistemos arba jos sudedamųjų dalių gamintojo prekės ženklas arba ženklas;
            
         
               4.1.2.
            
            
               gamintojo pateiktas komercinis pavadinimas.
            
         
               4.2.
            
            
               Toks ženklinimas turi būti aiškiai įskaitomas ir nenutrinamas.
            
         5.   PATVIRTINIMAS
   
               5.1.
            
            
               Jei pagal šią taisyklę tvirtinti pateiktas keičiamosios triukšmo slopinimo sistemos tipas atitinka 6 pastraipos reikalavimus, tipo patvirtinimas turi būti suteiktas.
            
         
               5.2.
            
            
               Kiekvienam patvirtintam tipui turi būti suteikiamas patvirtinimo numeris. Du pirmieji jo skaitmenys (šiuo metu 00 atitinka pradinės formos taisyklę) turi nurodyti pakeitimų, apimančių naujausius pagrindinius techninius taisyklės pakeitimus, kurie buvo padaryti išduodant patvirtinimą, serijas. Ta pati susitariančioji šalis negali to paties numerio paskirti kitam keičiamosios triukšmo slopinimo sistemos tipui ar sudedamajai daliai, pagamintai to paties tipo (-ų) transporto priemonei.
            
         
               5.3.
            
            
               Pranešimas apie keičiamosios triukšmo slopinimo sistemos arba jos sudedamųjų dalių patvirtinimą arba atsisakymą tvirtinti pagal šią taisyklę turi būti perduotas taisyklę taikančioms susitariančiosioms šalims; pranešimo forma turi atitikti šios taisyklės 1 priede pateiktą modelį, o pareiškėjo pateikti triukšmo slopinimo sistemos arba sudedamųjų dalių brėžiniai neturi būti didesnio nei A4 (210 x 297 mm) formato arba sulankstyti tuo formatu ir turi būti reikiamo mastelio.
            
         
               5.4.
            
            
               Prie kiekvienos triukšmo slopinimo sistemos sudedamosios dalies, atitinkančios pagal šią taisyklę patvirtintą tipą, turi būti pritvirtintas tarptautinis patvirtinimo ženklas, sudarytas iš:
            
         
               5.4.1.
            
            
               raidę „E“ supančio apskritimo, po kurio nurodomas skiriamasis patvirtinusios šalies numeris (2);
            
         
               5.4.2.
            
            
               šios taisyklės numeris, po kurio rašoma raidė „R“, brūkšnys ir patvirtinimo numeris, dešinėje 5.4.1 pastraipoje nurodyto apskritimo pusėje;
            
         
               5.4.3.
            
            
               patvirtinimo numeris turi būti nurodytas patvirtinimo formoje, taip pat nurodoma tvirtinimo bandymų metodika.
            
         
               5.5.
            
            
               Patvirtinimo ženklas turi būti lengvai įskaitomas ir nenutrinamas, kai triukšmo slopinimo sistema įmontuojama transporto priemonėje.
            
         
               5.6.
            
            
               Sudedamoji dalis gali būti paženklinta daugiau nei vienu patvirtinimo numeriu, jei buvo patvirtinta daugiau nei vienos keičiamosios triukšmo slopinimo sistemos dalis; tokiu atveju apskritimas neturi būti kartojamas. Šios taisyklės 2 priede pateiktas patvirtinimo ženklo išdėstymo pavyzdys.
            
         6.   SPECIFIKACIJOS
   6.1.   Bendrosios specifikacijos
   
               6.1.1.
            
            
               Keičiamoji, išmetimo sistema arba jų sudedamosios dalys turi būti suprojektuotos, sukonstruotos ir jas turi būti įmanoma įrengti taip, kad transporto priemonė įprastomis naudojimo sąlygomis ir nepaisant jokių galimų vibracijų atitiktų šios taisyklės nuostatas.
            
         
               6.1.2.
            
            
               Triukšmo slopinimo sistema arba jos sudedamosios dalys turi būti suprojektuotos, sukonstruotos ir jas turi būti įmanoma įrengti taip, kad būtų pakankamai atsparios korozijai, kuri galima atsižvelgiant į transporto priemonės naudojimo sąlygas.
            
         6.2.   Triukšmo lygių specifikacijos
   
               6.2.1.
            
            
               Keičiamosios triukšmo slopinimo sistemos arba jos sudedamųjų dalių akustinis veiksmingumas turi būti patikrintas taisyklės Nr. 51 3 priedo 3.1 ir 3.2 pastraipose aprašytais metodais. Kai keičiamoji triukšmo slopinimo sistema arba jos sudedamosios dalys yra įmontuojamos pirmiau 3.3.3 pastraipoje aprašytoje transporto priemonėje, dviem metodais (važiuojanti ir stovinti transporto priemonė) išmatuojami triukšmo lygiai turi atitikti šias sąlygas:
            
         
               6.2.1.1.
            
            
               neturi viršyti verčių, išmatuotų atitinkamą transporto priemonę pateikus gauti tipo patvirtinimą;
            
         
               6.2.1.2.
            
            
               triukšmo lygiai neturi viršyti triukšmo verčių, išmatuotų su pirmiau 6.2.1 pastraipoje nurodyta transporto priemone, jeigu joje įmontuota dujų išmetimo triukšmo slopinimo sistema, atitinkanti tipą, kuris įmontuojamas transporto priemonėje pateikiant tvirtinti.
            
         6.3.   Transporto priemonės darbinių parametrų matavimas
   
               6.3.1.
            
            
               Keičiamoji dujų išmetimo sistema arba jos sudedamosios dalys turi būti tokios, kad užtikrintų, jog transporto priemonės darbiniai parametrai būtų palyginami su parametrais, nustatytais su įrengta originalia dujų išmetimo sistema arba jos sudedamosioms dalims.
            
         
               6.3.2.
            
            
               Keičiamoji triukšmo slopinimo sistema arba, gamintojui pasirinkus, šios sistemos sudedamosios dalys turi būti palygintos su originalia triukšmo slopinimo sistema arba sudedamosiomis dalimis, kurios taip pat yra naujos, vėliau įrengiamomis 3.3.3 pastraipoje nurodytoje transporto priemonėje.
            
         
               6.3.3.
            
            
               Turi būti tikrinama pagal 6.3.4 pastraipoje aprašytą priešslėgio matavimą. Vertė, išmatuota toliau nurodytomis sąlygomis, jeigu matuojama su įrengta keičiamąja triukšmo slopinimo sistema, neturi viršyti daugiau nei 25 % vertės, išmatuotos su įrengta originalia standartine triukšmo slopinimo sistema.
            
         6.3.4.   Bandymo metodas
   6.3.4.1.   Variklio bandymo metodas
   Matuojama su 3.3.4 pastraipoje nurodytu varikliu, prie kurio prijungiamas dinamometras. Visiškai atidarius droselinę sklendę, stendas sureguliuojamas taip, kad būtų išmatuotas variklio sūkių dažnis, atitinkantis didžiausią vardinę variklio galią. Atvamzdis priešslėgiui matuoti nuo išleidimo kolektoriaus turi būti įrengtas šios taisyklės 4 priede nurodytu atstumu.
   6.3.4.2.   Transporto priemonės bandymo metodas
   Matavimai atliekami su 3.3.3 pastraipoje nurodyta transporto priemone.
   Bandymas atliekamas:
   
                
            
            
               arba kelyje,
            
         
                
            
            
               arba su ritininiu dinamometru.
            
         Visiškai atidarius droselinę sklendę, variklis turi būti apkrautas tiek, kad būtų nustatytas variklio sūkių dažnis, atitinkantis didžiausią vardinę variklio galią (variklio sūkių skaičius S).
   Atvamzdis priešslėgiui matuoti nuo išleidimo kolektoriaus turi būti įmontuotas šios taisyklės 4 priede nurodytu atstumu.
   6.4.   Papildomos triukšmo slopinimo sistemų arba jų sudedamųjų dalių, turinčių pluoštinių medžiagų, specifikacijos
   Sugeriančiosios pluoštinės medžiagos gali būti naudojamos triukšmo slopinimo sistemose arba jų sudedamosiose dalyse tik tada, jeigu atitinkamomis konstrukcijos ir gamybos priemonėmis yra užtikrinama, kad sistemos veiksmingumas eismo sąlygomis būtų pakankamas, jog būtų galima laikytis galiojančių taisyklių. Tokia triukšmo slopinimo sistema eismo sąlygomis laikoma veiksminga, jeigu išmetamosios dujos nesiliečia su pluoštinėmis medžiagomis arba, jeigu iš triukšmo slopinimo sistemos išėmus sugeriančiąsias medžiagas ir tą sistemą pagal taisyklės Nr. 51 3 priedo 3.1 ir 3.2 pastraipose aprašytas procedūras išbandžius su transporto priemone, garso slėgio lygiai atitinka 6.2 pastraipoje išdėstytas nuostatas.
   Jeigu ši sąlyga nėra įvykdoma, visa triukšmo slopinimo sistema turi būti pateikta kondicionuoti įprastu būdu, naudojant vieną iš trijų toliau aprašytų įrenginių ir procedūrų. Atlikus 6.2.1.2 pastraipoje aprašytą procedūrą, tvirtinimo paraiškos pateikėjas gali paprašyti ištuštinti arba kondicionuoti pirminę triukšmo slopinimo sistemą.
   6.4.1.   Nepertraukiamasis transporto priemonės eksploatavimas keliais (10 000 km)
   
               6.4.1.1.
            
            
               Apie pusę šio eksploatavimo turi sudaryti važiavimas mieste, o kitą pusę – važiavimas tolimais nuotoliais dideliu greičiu: nepertraukiamąjį transporto priemonės eksploatavimą keliais galima pakeisti atitinkama treke vykdoma bandymo programa.
            
         
               6.4.1.2.
            
            
               Keletą kartų turi būti kaitaliojami du variklio sūkių skaičiai.
            
         
               6.4.1.3.
            
            
               Per visą bandymo programą turi būti daroma mažiausiai 10 pertraukų, kurių trukmė ne mažesnė nei trys valandos, kad būtų atgamintas aušinimo ir bet koks galimas kondensacijos poveikis.
            
         6.4.2.   Kondicionavimas bandymų stende
   
               6.4.2.1.
            
            
               Naudojant standartines dalis ir laikantis transporto priemonės gamintojo nurodymų, duslintuvas turi būti pritaisytas prie variklio, kuris yra sujungtas su dinamometru.
            
         
               6.4.2.2.
            
            
               Bandymas turi būti atliekamas šešių valandų trukmės laiko tarpais, po kiekvieno etapo darant mažiausiai 12 valandų pertrauką tam, kad būtų atkurtas aušinimo ir galimos kondensacijos poveikis.
            
         
               6.4.2.3.
            
            
               Per kiekvieną šešių valandų trukmės laiko tarpą variklis paeiliui turi veikti pagal šias sąlygas:
               
                           1)
                        
                        
                           penkias minutes – tuščiąja eiga;
                        
                     
                           2)
                        
                        
                           vieną valandą – 1/4 apkrovos ir 3/4 didžiausio vardinio greičio (S);
                        
                     
                           3)
                        
                        
                           vieną valandą – 1/2 apkrovos ir 3/4 didžiausio vardinio greičio (S);
                        
                     
                           4)
                        
                        
                           10 minučių – didžiausia apkrova ir 3/4 didžiausio vardinio greičio (S);
                        
                     
                           5)
                        
                        
                           15 minučių – 1/2 apkrovos ir didžiausiu vardiniu greičiu (S);
                        
                     
                           6)
                        
                        
                           30 minučių – 1/4 apkrovos ir didžiausiu vardiniu greičiu (S).
                        
                     Bendra šešių etapų trukmė: trys valandos.
               Kiekvieną laiko tarpą turi sudaryti du šešių pirmiau nurodytų etapų rinkiniai.
            
         
               6.4.2.4.
            
            
               Atliekant bandymą, duslintuvas neturi būti aušinamas priverstiniu oro srautu, imituojančiu įprastą aplink transporto priemonę susidarantį oro srautą. Tačiau gamintojo prašymu duslintuvas gali būti aušinamas tam, kad, transporto priemonei važiuojant didžiausiu greičiu, nebūtų viršyta įleidimo angoje registruojama temperatūra.
            
         6.4.3.   Kondicionavimas slėgio pokyčiu
   Dujų išmetimo sistema arba jos sudedamosios dalys yra įmontuojamos 3.3.3 pastraipoje nurodytoje transporto priemonėje arba prie 3.3.4 pastraipoje nurodyto variklio. Pirmuoju atveju transporto priemonė turi būti pastatyta ant ritininio dinamometro, antruoju – variklis sujungiamas su dinamometru. Toliau aprašyta bandymo aparatūra pritaisoma prie triukšmo slopinimo sistemos išleidimo angos.
   6.4.3.1.   Bandymo aparatūra
   
   Bandymo aparatūra, kurios išsami schema pateikta šios taisyklės 3 priede, turi būti sujungta su dujų išmetimo sistemos anga. Priimtina bet kokia kita aparatūra, su kuria galima užtikrinti lygiaverčius rezultatus.
   6.4.3.2.   Bandymo metodika
   
   
               6.4.3.2.1.
            
            
               Bandymo aparatūra turi būti sureguliuota taip, kad išmetamųjų dujų srautas pakaitomis būtų nutraukiamas ir vėl atkuriamas (2 500 ciklų) greitojo veikimo vožtuvu.
            
         
               6.4.3.2.2.
            
            
               Vožtuvas atidaromas, kai išmetamųjų dujų slėgis, pamatuotas mažiausiai 100 mm atstumu pasroviui nuo įleidimo angos krašto, padidėja iki 0,35–0,40 baro. Vožtuvas uždaromas tada, kai slėgis nuo jo nuolatinės vertės, pamatuotos vožtuvui esant atidarytam, nesiskiria daugiau nei 10 %.
            
         
               6.4.3.2.3.
            
            
               Vėlinimo relė nustatoma pagal dujų išmetimo trukmę, kuri apskaičiuojama pagal 6.4.2.2 pastraipoje išdėstytas nuostatas.
            
         
               6.4.3.2.4.
            
            
               Variklio sūkių dažnis turi sudaryti 75 % sūkių dažnio S, kuriuo veikdamas (pagal gamintojo pateiktus duomenis) variklis užtikrina didžiausią galią.
            
         
               6.4.3.2.5.
            
            
               Dinamometru užregistruota galia turi sudaryti 50 % galios, kuri užtikrinama iki galo atidarius droselinę sklendę ir kuri užregistruojama, kai variklio sūkių skaičius (S) lygus 75 % jo didžiausio sūkių skaičiaus.
            
         
               6.4.3.2.6.
            
            
               Atliekant bandymą, visos išleidimo angos turi būti uždarytos.
            
         
               6.4.3.2.7.
            
            
               Visas bandymas turi būti atliktas per 48 valandas. Jei būtina, po kiekvienos valandos galima daryti pertrauką, kad įranga atvėstų.
            
         
               6.4.3.2.8.
            
            
               Atlikus kondicionavimą, triukšmo lygis tikrinamas pagal 6.2 pastraipos nuostatas.
            
         7.   PATVIRTINIMO GALIOJIMO IŠPLĖTIMAS
   Triukšmo slopinimo sistemos gamintojas arba jo tinkamai įgaliotas atstovas gali prašyti, kad sistemą vienam arba keletui transporto priemonių tipų patvirtinęs administracijos padalinys išplėstų patvirtinimo galiojimą ir kitų tipų transporto priemonėms. Tada taikoma 3 pastraipoje aprašyta procedūra.
   Apie patvirtinimo galiojimo išplėtimą (arba atsisakymą tai atlikti) šią taisyklę taikančioms susitariančiosioms šalims turi būti pranešta pagal pirmiau 5.3 pastraipoje aprašytą tvarką.
   8.   TRIUKŠMO SLOPINIMO SISTEMOS TIPO MODIFIKAVIMAS
   
               8.1.
            
            
               Apie kiekvieną keičiamųjų triukšmo slopinimo sistemų tipo modifikavimą turi būti pranešta triukšmo slopinimo sistemos tipą patvirtinusiam administracijos padaliniui. Tuomet šitas padalinys gali:
            
         
               8.1.1.
            
            
               nuspręsti, kad pakeitimai veikiausiai neturės neigiamo poveikio, arba
            
         
               8.1.2.
            
            
               reikalauti, kad už bandymus atsakinga techninė tarnyba atliktų papildomus bandymus.
            
         
               8.2.
            
            
               Apie pritarimą patvirtinimui arba atsisakymą jį suteikti, apibrėžiant pakeitimus, šią taisyklę taikančioms susitariančiosioms šalims turi būti pranešta laikantis 5.3 pastraipoje aprašytos tvarkos.
            
         9.   PRODUKCIJOS ATITIKTIS
   
               9.1.
            
            
               Kiekviena keičiamoji triukšmo slopinimo sistema arba jos sudedamoji dalis su patvirtinimo ženklu, kaip nurodyta pagal šią taisyklę, turi atitikti patvirtintos triukšmo slopinimo sistemos tipą ir 6 pastraipos reikalavimus.
            
         
               9.2.
            
            
               Tam, kad būtų patikrinta atitiktis, kaip pirmiau nurodyta 9.1 pastraipoje, turi būti atliekamas tinkamas produkcijos stebėjimas.
            
         
               9.3.
            
            
               Visų pirma patvirtinimo turėtojas turi:
            
         
               9.3.1.
            
            
               užtikrinti, kad būtų taikomos veiksmingos gaminių kokybės tikrinimo procedūros;
            
         
               9.3.2.
            
            
               turėti galimybę naudotis kontrolės įranga, reikalinga kiekvieno patvirtinto tipo atitikčiai patikrinti;
            
         
               9.3.3.
            
            
               užtikrinti, kad bandymų rezultatai būtų registruojami, o pridėti dokumentai būtų saugomi administracijos tarnybos nustatytą laikotarpį;
            
         
               9.3.4.
            
            
               analizuoti kiekvieno gaminių tipo rezultatus, kad būtų patikrintas ir užtikrintas gaminio charakteristikų pastovumas; pramoninės gamybos atveju atsižvelgiama į galimą įvairavimą;
            
         
               9.3.5.
            
            
               užtikrinti, kad su kiekvienu gaminių tipu būtų atlikti bent 5 priedo 2 punkte nurodyti bandymai;
            
         
               9.3.6.
            
            
               užtikrinti, kad tipo reikalavimų neatitinkantys pavyzdžiai arba bandomos dalys būtų tolesnio pavyzdžių atrinkimo ir kito bandymo priežastis. Turi būti imtasi visų reikalingų veiksmų atitinkamos produkcijos atitikčiai užtikrinti.
            
         
               9.4.
            
            
               Tipo patvirtinimą suteikusi kompetentinga institucija bet kuriuo metu gali patikrinti kiekviename gamybiniame padalinyje taikomą atitikties kontrolės metodą.
            
         
               9.4.1.
            
            
               Tikrinančiam pareigūnui per kiekvieną patikrinimą turi būti pateikti bandymų įrašų žurnalai ir produkcijos tyrimo įrašai.
            
         
               9.4.2.
            
            
               Pareigūnas gali atsitiktine tvarka parinkti pavyzdžius, su kuriais gamintojo laboratorijoje bus atliekami bandymai. Mažiausias pavyzdžių skaičius gali būti nustatytas remiantis paties gamintojo atlikto patikrinimo rezultatais.
            
         
               9.4.3.
            
            
               Jeigu kokybė neatitinka privalomų reikalavimų arba jeigu atrodo, kad yra būtina patikrinti pagal 9.4.2 pastraipos reikalavimus atliktų bandymų teisingumą, pareigūnas turi parinktus pavyzdžius išsiųsti į tipo patvirtinimo bandymus atlikusią technikos tarnybą.
            
         
               9.4.4.
            
            
               Kompetentinga institucija gali atlikti bet kurį šioje taisyklėje nurodytą bandymą.
            
         
               9.4.5.
            
            
               Paprastai kompetentinga institucija patikrinimus atlieka kartą per dvejus metus. Jei per tokius patikrinimus gaunami neigiami rezultatai, kompetentinga institucija turi užtikrinti, kad kuo greičiau būtų imtasi visų veiksmų, reikalingų produkcijos atitikčiai užtikrinti.
            
         10.   BAUDOS UŽ PRODUKCIJOS NEATITIKTĮ
   
               10.1.
            
            
               Triukšmo slopinimo sistemai pagal šią taisyklę suteiktą patvirtinimą galima anuliuoti, jeigu nesilaikoma anksčiau 9 pastraipoje išdėstytų reikalavimų arba jei su triukšmo slopinimo sistema arba sudedamosiomis dalimis atliktų bandymų, nurodytų 9.2 pastraipoje, rezultatai neatitinka privalomųjų.
            
         
               10.2.
            
            
               Jeigu šią taisyklę taikanti susitariančioji šalis anuliuoja patvirtinimą, kurį buvo anksčiau suteikusi, kitas šią taisyklę taikančias susitariančiąsias šalis apie tai nedelsdama informuoja patvirtinimo formos blanko kopija, kurios pabaigoje didelėmis raidėmis užrašoma „PATVIRTINIMAS ANULIUOTAS“, pasirašoma ir nurodoma data.
            
         11.   VISIŠKAI NUTRAUKTA GAMYBA
   Jei patvirtinimo turėtojas visiškai nustoja gaminti pagal šią taisyklę patvirtinto tipo keičiamąją triukšmo slopinimo sistemą arba jos sudedamąsias dalis, apie tai jis turi informuoti patvirtinimą suteikusią instituciją. Tokį pranešimą gavusi institucija, naudodama patvirtinimo formos blanko kopiją, kurios pabaigoje didelėmis raidėmis užrašoma „GAMYBA NUTRAUKTA“, pasirašoma ir nurodoma data, informuoja kitas taisyklę taikančias susitariančiąsias šalis.
   12.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS PADALINIŲ PAVADINIMAI IR ADRESAI
   Šią taisyklę taikančios susitariančiosios šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos padalinių, kuriems siunčiamos kitose šalyse išduodamo patvirtinimo, atsisakymo patvirtinti, patvirtinimo anuliavimo formos, pavadinimus ir adresus.
   
      (1)  M kategorija: variklinės transporto priemonės su ne mažiau nei keturiais ratais arba su trimis ratais, kai didžiausia masė viršija 1 toną, ir naudojamos keleiviams vežti. (Sujungtosios transporto priemonės, sudarytos iš dviejų neatskiriamų, bet sujungtų vienetų, yra laikomos viena transporto priemone.)
   M1 kategorija: keleiviams vežti naudojamos transporto priemonės, turinčios ne daugiau nei aštuonias sėdimąsias vietas, neskaitant vairuotojo vietos.
   N kategorija: variklinės transporto priemonės su ne mažiau nei keturiais ratais arba su trimis ratais, kai didžiausia masė yra didesnė už 1 toną, ir naudojamos prekėms vežti.
   N1 kategorija: prekėms gabenti naudojamos transporto priemonės, kurių didžiausia masė yra ne didesnė nei 3,5 tonos.
   Remiantis taisyklėje Nr. 13 pateikta „Transporto priemonių klasifikacija“ (E/ECE/324 –E/ECE/TRANS/505/Rev.1/Add. 12/Rev. 2, 5.2 pastraipa).
   
      (2)  1 – Vokietijos Federacinė Respublika, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekoslovakija, 9 – Ispanija, 10 – Jugoslavija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 – Vokietijos Demokratinė Respublika, 16 – Norvegija, 17 – Suomija, 18 – Danija, 19 – Rumunija, 20 – Lenkija ir 21 – Portugalija. Tolesni numeriai kitoms šalims turi būti skiriami chronologine tvarka, kuria jos ratifikuoja arba prisijungia prie Susitarimo dėl suvienodintų tvirtinimo sąlygų priėmimo ir abipusio variklinių transporto priemonių ir jų dalių patvirtinimo pripažinimo; apie paskirtus numerius susitariančiosioms šalims praneša Jungtinių Tautų generalinis sekretorius.
   
      1 PRIEDAS
      (Didžiausias formatas: A 4 (210 x 297 mm))
      
         
      
         Administracijos pavadinimas
      
      Pranešimas dėl keičiamosios triukšmo slopinimo sistemos tipo arba jos sudedamųjų dalių patvirtinimo (patvirtinimo galiojimo pratęsimo, atsisakymo patvirtinti, patvirtinimo anuliavimo arba visiškai nutrauktos gamybos) pagal taisyklę Nr. 59
      Patvirtinimo Nr.
      
                  1.
               
               
                  Triukšmo slopinimo sistemos prekės pavadinimas arba markė:
               
            
                  2.
               
               
                  Triukšmo slopinimo sistemos tipas:
               
            
                  3.
               
               
                  Gamintojo pavadinimas ir adresas:
               
            
                  4.
               
               
                  Jei taikoma, gamintojo atstovo pavadinimas ir adresas:
               
            
                  5.
               
               
                  Trumpas triukšmo slopinimo sistemos aprašas (su (be) (1) pluoštine medžiaga ir kt.):
               
            
                  6.
               
               
                  Transporto priemonės tipo, kuriam skirta triukšmo slopinimo sistema, prekės pavadinimas arba prekės ženklas:
               
            
                  7.
               
               
                  Transporto priemonės tipas, pradedant nuo serijos numerio:
               
            
                  8.
               
               
                  Variklio tipas: priverstinis uždegimas, uždegimas suspaudimu:
               
            
                  9.
               
               
                  Ciklai: dvitaktis arba keturtaktis:
               
            
                  10.
               
               
                  Darbinis cilindrų tūris:
               
            
                  11.
               
               
                  Variklio galia (kW EEK):
               
            
                  12.
               
               
                  Pavarų skaičius:
               
            
                  13.
               
               
                  Naudojamos pavaros:
               
            
                  14.
               
               
                  Pagrindinės pavaros perdavimo skaičius (-iai):
               
            
                  15.
               
               
                  Didžiausia galia:
               
            
                  16.
               
               
                  Transporto priemonių apkrovos sąlygos, atliekant bandymą:
               
            
                  17.
               
               
                  Garso lygiai:
                  Važiuojanti transporto priemonė: ………… dbA vienodas greitis prieš ………… km/h pagreitėjimą
                  Stovinti transporto priemonė: ………… dbA, varikliui veikiant ………… sūkių/min. skaičiumi
               
            
                  18.
               
               
                  Priešslėgio dydis:
               
            
                  19.
               
               
                  
                              Pateikta triukšmo slopinimo sistema
                           
                           
                              :
                           
                           
                              tvirtinti:
                              išplėsti patvirtinimo galiojimą:
                           
                        
            
                  20.
               
               
                  Už patvirtinimo bandymus atsakinga techninė tarnyba:
               
            
                  21.
               
               
                  Techninės tarnybos ataskaitos išdavimo data:
               
            
                  22.
               
               
                  Techninės tarnybos išduotos ataskaitos numeris:
               
            
                  23.
               
               
                  Patvirtinta/atsisakyta patvirtinti (1):
               
            
                  24.
               
               
                  Patvirtinimo ženklo vieta ant transporto priemonės:
               
            
                  25.
               
               
                  Vieta:
               
            
                  26.
               
               
                  Data:
               
            
                  27.
               
               
                  Parašas:
               
            
                  28.
               
               
                  Prie šio pranešimo yra pridėti dokumentai su pirmiau nurodytu patvirtinimo numeriu:
                  
                               
                           
                           
                              ………… brėžiniai, triukšmo slopinimo sistemos schemos ir planai
                           
                        
                               
                           
                           
                              ………… triukšmo slopinimo sistemos nuotraukos
                           
                        
                               
                           
                           
                              ………… tinkamai nurodytų triukšmo slopinimo sistemą sudarančių sudedamųjų
                              dalių sąrašas
                           
                        
            
         (1)  Nereikalingas įrašas išbraukiamas.
   
   
      2 PRIEDAS
      PATVIRTINIMO ŽENKLO IŠDĖSTYMAS
      (žr. šios taisyklės 5.4 pastraipą)
      
         
      Pateiktas prie triukšmo slopinimo sistemos sudedamosios dalies pritaisytas patvirtinimo ženklas rodo, kad triukšmo slopinimo sistema yra patvirtinta Nyderlanduose (E 4) pagal taisyklę Nr. 59 (patvirtinimo numeris 002439). Du pirmieji patvirtinimo numerio skaitmenys rodo, kad patvirtinimas buvo suteiktas pagal pirminės formos taisyklės Nr. 59 reikalavimus.
   
   
      3 PRIEDAS
      BANDYMO ĮRENGINYS
      
         
   
   
      4 PRIEDAS
      MATAVIMO VIETOS – PRIEŠSLĖGIS
      Slėgio mažėjimo bandymų galimų matavimo vietų pavyzdžiai. Bandymo ataskaitoje turi būti tiksliai nurodyta matavimo vieta. Ji turi būti ten, kur dujų srautas yra vienodas.
      1 pav.
      
         
      2 pav. (1)
      
      
         
      3 pav.
      
         
      
         (1)  Jei neįmanoma, žr. 3 pav.
   
   
      5 PRIEDAS
      PRODUKCIJOS ATITIKTIES PATIKRINIMAI
      1.   BENDROJI INFORMACIJA
      Šie reikalavimai yra suderinti su bandymais, kurie atliekami gamybos atitikčiai patikrinti pagal šios taisyklės 9.3.5 ir 9.4.3 pastraipas.
      2.   BANDYMO METODIKOS
      Bandymo būdai, matavimo prietaisai ir rezultatų interpretavimas turi būti tokie, kaip pirmiau aprašyta 6 pastraipoje. Dujų išmetimo sistema arba sudedamoji dalis turi būti bandoma taip, kaip pirmiau aprašyta 6.2, 6.3 ir 6.4 pastraipose.
      3.   PAVYZDŽIŲ PARINKIMAS
      Turi būti pasirinkta dujų išmetimo sistema arba sudedamoji dalis. Jei, atlikus 4.1 pastraipoje aprašytą bandymą, nusprendžiama, kad pavyzdys neatitinka šios taisyklės reikalavimų, turi būti atliekami bandymai su dar dviem pavyzdžiais.
      4.   REZULTATŲ ĮVERTINIMAS
      
                  4.1.
               
               
                  Jei pagal 1 ir 2 pastraipose aprašytus bandymus išbandytos dujų išmetimo sistemos arba sudedamosios dalies triukšmo lygis, išmatuotas pagal 6.2 pastraipos reikalavimus, neviršija lygio, išmatuoto atliekant šio tipo dujų išmetimo sistemos arba sudedamosios dalies tipo patvirtinimo bandymus, daugiau nei 1 dB (A), laikoma, kad dujų išmetimo sistema arba sudedamoji dalis atitinka šios taisyklės reikalavimus.
               
            
                  4.2.
               
               
                  Jei pagal 4.1 pastraipos reikalavimus išbandyta dujų išmetimo sistema arba sudedamoji dalis neatitinka tos pastraipos reikalavimų, turi būti atlikti bandymai su dar dviem tokio paties tipo dujų išmetimo sistemomis arba sudedamosiomis dalimis pagal 1 ir 2 pastraipas.
               
            
                  4.3.
               
               
                  Jei 4.2 pastraipoje aprašyto antrojo ir (arba) trečiojo pavyzdžio triukšmo lygis daugiau nei 1 dB (A) viršija lygį, išmatuotą atliekant šio tipo dujų išmetimo sistemos arba sudedamosios dalies tipo patvirtinimo bandymus, laikoma, kad dujų išmetimo sistema arba sudedamoji dalis neatitinka šios taisyklės reikalavimų, todėl gamintojas turi imtis reikalingų priemonių, kad atitiktis būtų atkurta.